Съгласно Заповед № РД 13-45\_2/15.03.2019 г. на министъра на земеделието, храните и горите служителите от Общински служби по земеделие приемат и обработват заявления за предоставяне на официални документи за неурбанизираната територия на административна област Търговище, за която има одобрени кадастрална карта и кадастрални регистри (КККР), като извършват следните дейности:

1. **Приемат и обработват заявления за издаване на:**
* **Скица на поземлен имот в неурбанизирана територия;**
* **Удостоверение за характеристика на поземлен имот**
1. **Приемат и обработват заявление за изменение в кадастралния регистър на недвижимите имоти.**
2. **Предоставят на заявителите официални докумeнти за услугите по т. 1**

**ОБЩА ИНФОРМАЦИЯ**

 Общинските служби по земеделие подпомагат службите по геодезия, картография и кадастър извън административните центрове на областите при административното обслужване на потребителите на кадастрална информация за земеделски и горски територии с одобрени кадастрална карта и кадастрални регистри.

 В тези случаите изпълнителният директор на Агенцията по геодезия, картография и кадастър оправомощава със заповед служители на общинските служби по земеделие, определени от министъра на земеделието, храните и горите.

 Оправомощените лица издават на хартиен носител от името на Агенцията по геодезия, картография и кадастър получените в електронен вид официални документи.

 1. Приемат и обработват заявления за извършване на административни услуги, определени с наредбата по чл. 58, ал. 1, и предоставят на заявителите изработените от службите по геодезия, картография и кадастър официални документи.

 2. Издават на хартиен носител официални документи, получени в електронен вид чрез отдалечен достъп до информационната система на кадастъра, и ги предоставят на заявителите.